作者：葛长庚
词牌/韵律：贺新郎

paragraphs: 遥想阳明洞。
夜深时、猿啼鹤唳，露寒烟重。
家在神霄归未得，十二玉楼无梦。
梦里听、瑶琴三弄。
醉卧长安人不识，晚秋天、此意西风共。
黄金印，吾何用。
云衢高策青鸾鞚。
把天书玉篆，留与世人崇奉。
垂手入廛长是醉，醉则从教懵懂。
那些子、凝然不动。
一剑行空神鬼惧，金粟儿、日向丹田种。
把得稳，任放纵。